text: Politiet skrev humoristisk besked inden fartkontrol
  01 april 2015 kl. 13.10
  En af politiets fotovogne var onsdag placeret i Esbjerg, hvor den afslørede mange hastighedsovertrædelser.
  Bilen var parkeret på Guldagervej i Esbjerg ? et sted, hvor hastighedsbegrænsningen er 60 km/t.
  19 bilister kørte for stærkt ? en kørte meget for stærkt, nemlig 107 km/t. Det udløste en bøde, et klip og en betinget frakendelse af kørekortet med efterfølgende udgifter til en ny teoriprøve og køreprøve.
  Også en anden hurtig bilist fik frakendt sit kørekort betinget, og i alt fire bilister fik et klip.
  Inden målingen skrev politiet nedenstående på twitter:
  ATK måler i dag i #esbjerg. Træd på speederen og smil til fotografen, da overskuddet i dag går til betjentenes nye refleksjakker #politidk
  
  